
ДО

ОБЩИНСКИ СЪВЕТ

БУРГАС

Д О К Л А Д Н А  З А П И С К А

ОТ 

СТАНИМИР АПОСТОЛОВ 
Заместник-Кмет „Финанси, бюджет, икономика и морско дело“
ОТНОСНО:  Осигуряване на финансова подкрепа от община Бургас за Местна инициативна рибарска група /МИРГ/ Бургас - Камено в изпълнение на мониторинг по  Административен договор № МДР-ИП-01-86/20.07.2018 г. за предоставяне на безвъзмездна финансова помощ  и Споразумение № МДР-ИП-01-87/20.07.2018 г.  по проект „Изпълнение на Стратегия за Водено от общностите местно развитие /ВОМР/ на СНЦ „Местна инициативна рибарска група Бургас - Камено“, по Програма за морско дело и рибарство 2014-2020.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Бургас е член в СНЦ „Местна инициативна рибарска група Бургас - Камено“, която от 20.07.2018 г има сключен Административен договор № МДР-ИП-01-86/20.07.2018г. за предоставяне на безвъзмездна финансова помощ/БФП/ и Споразумение № МДР-ИП-01-87/20.07.2018 г. по проект „Изпълнение на Стратегия за Водено от общностите местно развитие/ВОМР/.


Към настоящият момент МИРГ Бургас-Камено е в процес на подготвителна мярка с входиран проект №: BG14MFPR001-3.001-0002 от 08.02.2024 г. с наименование: „Подготвителни действия по изграждане на СВОМР на територията на МИРГ Бургас-Камено“ по Програма за морско дело, рибарство и аквакултури 2021-2027 г., по процедура: BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”. Но поради забавяне на оценката по горецитираната процедура, в това число и забавяне стартирането на приема на самите Стратегии от страна на Министерство на земеделието и храните /МЗХ/ в лицето на Управляващия орган на /ПМДРА/ 2021-2027г., се намираме в период с липса на финансов ресурс в Сдружението след  30.06.2024 г.

 До получаване на средства по описания проект за обезпечаване функционирането на Сдружението е необходима финансова подкрепа за периода месец 07-12.2024г в размер на 35 000 /тридесет и пет хиляди/ лева. Тези средства са изчислени на база значително редуцирани разходи по управление и функциониране на МИРГ, както и след съкращаване на персонала от началото на 2024 г. на 1 /един/ служител в Сдружението.

Финансовата подкрепа ще осигури запазване на структурата като такава, както и запазване на административния капацитет за периода до стартирането на новата Стратегия на МИРГ по ПМДРА 2021-2027.

Тази подкрепа ще предотврати и също така и санкции от страна на Управляващия орган на ПМДР 2014-2020, по отношение на неизпълнение на изискванията на програмата, на заложените индикатори и процедури по мониторинг на всички проекти по старата Стратегия, съгласно горецитирания Административен договор, които процедури се следва да се извършват от екипа на МИРГ. 


Предвид изложеното, на основание чл.21, ал.1, т.8, от Закона за местното самоуправление и местната администрация, предлагам, Общински съвет – Бургас да вземе следното 

РЕШЕНИЕ:

1. Дава съгласие Община Бургас да предостави финансов ресурс на МИРГ Бургас-Камено в размер на 35 000 лева за обезпечаване на функционирането му до края на 2024 г.

 2. Упълномощава Кмета на Община Бургас да извърши необходимите последващи действия за осигуряване на финансовия ресурс на  МИРГ Бургас-Камено. 

Приложения:
1. Договор и споразумение за управление на СВОМР на МИРГ Бургас-Камено;
2. Бюджет 07-12.2024 г.

С уважение,

СТАНИМИР АПОСТОЛОВ
Зам.- кмет  „Финанси, бюджет, икономика и морско дело“

